cyanic-selkie/wikianc huggingface dataset:
অ্যালান আর্কিন
প্রারম্ভিক জীবন
আর্কিন ১৯৩৪ সালের ২৬শে মার্চ নিউ ইয়র্ক সিটির ব্রুকলিনে জন্মগ্রহণ করেন। তার পিতা ডেভিড আই. আর্কিন ছিলেন একজন চিত্রশিল্পী ও লেখক, এবং তার মাতা বিয়াত্রিচ (প্রদত্ত নাম: ওর্টিস) ছিলেন একজন শিক্ষিকা। আর্কিন ইহুদি পরিবারে বেড়ে ওঠেন, কিন্তু তার পরিবার থেকে ধর্মের প্রতি জোর দেওয়া হতো না। তার পূর্বপুরুষগণ ইউক্রেন, রাশিয়া ও জার্মানি থেকে যুক্তরাষ্ট্রে আসেন। আর্কিনের ১১ বছর বয়সে তার পিতামাতা ব্রুকলিন থেকে লস অ্যাঞ্জেলসে চলে যায়। কিন্তু ৮ মাস হলিউড ধর্মঘটের কারণে তার পিতার সেট ডিজাইনারের চাকরি চলে যায়। ১৯৫০-এর দশকের রেড স্কেরের সময় আর্কিনের পিতামাতাকে কমিউনিস্ট হওয়ার কারণে অভিযুক্ত করা হয়। তার পিতাকে তার রাজনৈতিক মতাদর্শ সম্পর্কে প্রশ্ন করা হলে তিনি এর উত্তর না দিতে চাইলে তাকে চাকরিচ্যুত করা হয়। ডেভিড আর্কিন এই মামলার আপীল করেন, কিন্তু তার মৃত্যুর পর তাকে নির্দোষ ঘোষণা করা হয়েছিল।
কর্মজীবন
আর্কিন অভিনীত প্রথম চলচ্চিত্র হল দ্য রাশিয়ান্‌স আর কামিং, দ্য রাশিয়ান্‌স আর কামিং (১৯৫৬)। এই কাজের জন্য তিনি শ্রেষ্ঠ অভিনেতা বিভাগে অস্কারের মনোনয়ন লাভ করেন। তিনি মাত্র ছয়জন অভিনয়শিল্পীর একজন, যিনি তার প্রথম অভিনীত চলচ্চিত্রের জন্য অস্কারের মনোনয়ন লাভ করেছেন। এছাড়া এই কাজের জন্য তিনি সেরা সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার লাভ করেন এবং শ্রেষ্ঠ অভিনেতা বিভাগে বাফটা এবং নবাগত অভিনেতা বিভাগে অপর একটি গোল্ডেন গ্লোব পুরস্কারের মনোনয়ন লাভ করেন। পরের বছর তিনি অড্রি হেপবার্নের বিপরীতে ওয়েট আনটিল ডার্ক চলচ্চিত্রে একজন দাগী আসামী চরিত্রে অভিনয় করেন। দ্য হার্ট ইজ আ লোনলি হান্টার (১৯৬৮) ছবিতে অভিনয়ের জন্য তিনি দ্বিতীয়বারের মত অস্কার ও গোল্ডেন গ্লোব পুরস্কারের মনোনয়ন লাভ করেন।
ব্যক্তিগত জীবন
পারিবারিক জীবনে আর্কিন তিনবার বিয়ে করেন। তার প্রথম স্ত্রী জেরেমি ইয়াফে। তাকে ১৯৫৫ সালে বিয়ে করেন। তাদের দুই পুত্র - অ্যাডাম আর্কিন ১৯৫৬ সালের ১৯ আগস্ট জন্মগ্রহণ করেন এবং ম্যাথু আর্কিন ১৯৬০ সালের ২১শে মার্চ জন্মগ্রহণ করেন। ১৯৬১ সালে ইয়াফের সাথে বিবাহবিচ্ছেদ হয়। আর্কিন পরে ১৯৬৪ সালে অভিনেত্রী ও চিত্রনাট্যকার বারবারা ডানাকে বিয়ে করেন। তারা নিউ ইয়র্কের চাপাকোয়াতে বসবাস করতেন। ১৯৬৭ সালে তাদের পুত্র অ্যান্থনি "টনি" ডানা আর্কিন জন্মগ্রহণ করে। ১৯৯৪ সালে তাদের বিবাহবিচ্ছেদ হয়। ১৯৯৬ সালে আর্কিন সুজান নিউল্যান্ডারকে বিয়ে করেন। তারা ক্যালিফোর্নিয়ার কার্লসবাডে বসবাস করেন।
মৃত্যু
আরকিন ২০২৩ সালের ২৯ জুন-এ ক্যালিফোর্নিয়ার কার্লসবাডে তার বাড়িতে ৮৯ বছর বয়সে মারা যান।
থোরান
থাম্ব| চিরা পাতা, রগড়ানো নারকেল, মরিচ এবং অন্যান্য উপাদান দিয়ে তৈরি দক্ষিণ কেরালা-শৈলীর ঐতিহ্যবাহী [[পালং শাক|থোরান ।]] থাম্ব| কেরালার ইয়ার্ডলং শিমের থোরান থোরান ( തോരൻ,উচ্চারণ [t̪oːɾan]) বা উত্তর কেরালার ওপারি হল এক শ্রেণীর শুকনো উদ্ভিজ্জ খাবার যা নারকেলের মিশিয়ে পরিবেশিত হয়। খাবারটি সাধারণত ভাত ও তরকারি দিয়ে খাওয়া হয় এবং এটি ঐতিহ্যবাহী কেরালার সাধ্যের অনুষ্ঠানেরও এতটি পদ।
প্রস্তুতকরণ
থোরান হল একটি শুকনো খাবার যা ঐতিহ্যগতভাবে সূক্ষ্মভাবে কাটা শাকসবজি যেমন: বাঁধাকপি, গজ লং শিম এবং অন্যান্য শিমের জাত, অপরিষ্কার কাঁঠাল, তেতুল স্প্যাচ বা পাতার মধ্যে লাল রঙের থালার মিশ্রণ।সজনে বা কলমি শাক ও পাশাপাশি সজনে ডাঁটা বা বকফুল প্রভৃতিও ব্যবহার করা হয়।
কাটা সবজিটি রগড়ানো নারকেল, সরিষার বীজ, বারসুঙ্গা এবং হলুদের গুঁড়া দিয়ে মেশানো হয় যা গরম আগুনে একটি প্যানে অল্প সময়ের জন্য নাড়তে হয়। ডান|থাম্ব| চিচিঙ্গা [[চিচিঙ্গা|থোরান]]
প্রকরণ
থোরান গাজর, সবুজ মটরশুটি, বাঁধাকপি, সবুজ টমেটো বা পালং শাক দিয়েও তৈরি করা যেতে পারে যা ঐতিহ্যগতভাবে কেরালায় পাওয়া যেত না। দক্ষিণ কেরালায় তৈরি ঐতিহ্যবাহী রেসিপিগুলিতে রসুন ব্যবহার করা হয় না। তবে বর্তমান দিনে রসুন ওপেঁয়াজও যোগ করা হয়।
মোহাম্মদ আসাদুজ্জামান
অধ্যাপক মোহাম্মদ আসাদুজ্জামান (জন্ম: ১ জানুয়ারি ১৯৩৭) হলেন একজন বাংলাদেশী অধ্যাপক ও গবেষক। তিনি বিভিন্ন সময় প্রশাসনিক সংস্কার ও জনপ্রশাসন সংক্রান্ত বেশ কিছু পরামর্শ দিয়েছিলেন সরকারকে যেগুলোর কিছু কিছু পরামর্শ বিভিন্ন সময় গৃহীত হয়েছে এবং জনপ্রশাসন সংক্রান্ত অনন্য অবদানের জন্য ২০১৭ সালে তিনি স্বাধীনতা পুরস্কার লাভ করেন।
জন্ম ও পারিবারিক পরিচিতি
আসাদুজ্জামান ১৯৩৭ সালের ১ জানুয়ারি তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) মাদারীপুরের কালকিনীর সাহেবরামপুরের সাহেবরামপুর গ্রামে জন্মগ্রহণ করেন। তার পিতার নাম আব্দুর রহমান রাঢ়ি ও মাতা জোবেদা খাতুন। ছয় ভাই দুই বোনের মধ্যে সবার বড় আসাদুজ্জামান কিশোর বয়সেই প্রতিবেশী মনোয়ারা বেগম বুনুর সাথে বিবাহ বন্ধনে আবদ্ধ হন। তাদের পাঁচ পুত্র ও দুই কন্যা সন্তান রয়েছে।
শিক্ষাজীবন
তিনি মাদারীপুরের ইউনাইটেড ইসলামিয়া হাইস্কুল থেকে ১৯৫২ সালে মাধ্যমিক, সরকারি নাজিমউদ্দিন কলেজ থেকে ১৯৫৪ সালে উচ্চমাধ্যমিক এবং ১৯৫৮ সালে ঢাকা বিশ্ববিদ্যালয় থেকে বাংলায় সন্মানসহ স্নাতকোত্তর ডিগ্রি অর্জন করেন।
কর্মজীবন
আসাদুজ্জামানের কর্মজীবন শুরু হয় ১৯৫৮ সালে ময়মনসিংহের নাসিরাবাদ কলেজে প্রভাষক হিসাবে যোগদানের মাধ্যমে। এরপর আনন্দমোহন কলেজ, বরিশালের ব্রজমোহন (বিএম) কলেজ, ঢাকার জগন্নাথ কলেজ (বর্তমানঃ জগন্নাথ বিশ্ববিদ্যালয় এবং রংপুরের কারমাইকেল কলেজে দীর্ঘকাল অধ্যাপনা করেন। পরবর্তীতে তিনি মাদারীপুরের সরকারি নাজিমুদ্দিন কলেজ, কুমিল্লা সরকারি ভিক্টোরিয়া কলেজ, নরসিংদী সরকারি কলেজ ও টাঙ্গাইলের করটিয়া সা’দত কলেজে অধ্যক্ষ হিসেবে দায়িত্ব পালন করে জাতীয় শিক্ষা ব্যবস্থাপনা একাডেমির (নায়েম) পরিচালক হিসেবে কর্মরত থেকে ১৯৯৩ সালে অবসর গ্রহণ করেন। ২০১৬ সালে বাংলাদেশ হিউম্যানিস্ট পার্টি-বিএইচপি'র চেয়ারম্যান নির্বচিত হন এবং চেয়ারম্যান হিসেবে দলটির রাজনৈতিক নেতৃত্ব দিয়ে আসছেন।
গ্রন্থ
তার লেখা দুটি গ্রন্থ হল:
পুরস্কার ও সম্মননা
তিনি জনপ্রশাসনে অনন্য অবদানের স্বীকৃতি স্বরূপ ২০১৭ সালে স্বাধীনতা পুরস্কার লাভ করেন।
হুদা শারাওভি
হুদা শারাওভি (هدى شعراوي, ২৩ জুন ১৮৭৯ - ১২ ডিসেম্বর ১৯৪৭) ছিলেন একজন অগ্রণী মিশরীয় নারীবাদী নেতা, নারীর ভোটাধিকার, জাতীয়তাবাদী, এবং মিশরীয় নারীবাদ ইউনিয়ন এর প্রতিষ্ঠাতা।
প্রাথমিক জীবন এবং বিয়ে
উচ্চ মিশরীয় শহর মিনিয়ার বিখ্যাত মিশরীয় শারাওভি পরিবারে হুদা শারাওভি জন্মগ্রহণ করেন। তার পুরো নাম নূর আল-হুদা মোহাম্মদ সুলতান শারাভি (نور الهدى محمد سلطان شعراوي) তিনি মুহম্মদ সুলতান পাশা শারাওভির মেয়ে, যিনি পরবর্তীতে মিশরের চেম্বার অফ ডেপুটি এর প্রেসিডেন্ট হন। তার মা ইকবাল হানিম ছিলেন সার্কাসিয়ান বংশোদ্ভূত এবং তাকে ককেশাস অঞ্চল থেকে তার চাচার সাথে মিশরে বসবাসের জন্য পাঠানো হয়েছিল।
তেরো বছর বয়সে, চাচাতো ভাই আলী পাশা শারাওভি এর সাথে তার বিয়ে হয়েছিল। তার বাবা আলী পাশা শারাওভিকে পরিবারের সন্তানদের আইনগত অভিভাবক এবং তার এস্টেটের ট্রাস্টি হিসাবে নামকরণ করেছিলেন।
জাতীয়তাবাদ
ওয়াফডিস্ট উইমেন্স সেন্ট্রাল কমিটি (ডব্লিউডব্লিউসিসি), ১৯১৯ সালে প্রতিবাদের পরে ১২ই জানুয়ারি ১৯২০ সালে ওয়াফডিস্ট উইমেন্স সেন্ট্রাল কমিটি (ডব্লিউডব্লিউসিসি) প্রতিষ্ঠিত হয়েছিল যা ওয়াফড -এর সাথে যুক্ত ছিল। বিক্ষোভে অংশগ্রহণকারী মহিলাদের মধ্যে অনেকেই কমিটির সদস্য হন এবং তারা শারাওভিকে প্রথম সভাপতি নির্বাচিত করেন কমিটির সদস্য হন।
১৯৪৫ সালে তিনি অর্ডার অফ দ্য ভারচুস (মিশর) পেয়েছিলেন।
লোকহিতৈষণা
শারাওভি তার জীবনে বিভিন্ন পরোপকারী কাজে জড়িত ছিলেন। ১৯০৯ সালে, তিনি মিশরীয় মহিলাদের দ্বারা পরিচালিত প্রথম জনহিতৈষী সংগঠন তৈরি করেছিলেন (মাবরাত মুহাম্মদ 'আলী), যা দরিদ্র মহিলা এবং শিশুদের জন্য সামাজিক সেবা প্রদান করে।
শ্রদ্ধাঞ্জলি
ইংরেজ গায়ক-গীতিকার ফ্রাঙ্ক টার্নার এর ২০১৯ অ্যালবাম নো ম্যানস ল্যান্ড -এ 'দ্য লায়নেস' গানে শারাওভিকে চিত্রিত করা হয়েছে।
২৩ জুন ২০২০,তার ১৪১তম জন্মবার্ষিকী উপলক্ষে গুগল তাদের হোমপেজে হুদা শারাওভির গুগল ডুডল প্রদর্শন করে তার জন্মদিন উদ্‌যাপন করে। গুগল ডুডলটিতে দেখা যায় হুদা শারাওভিকে, পিছনে ১৯১৯ সালের কায়রো শহরের দৃশ্যপট এবং শারাওভির দুপাশে নারীবাদী কিছু প্রতিচ্ছবি।
পান্না
পান্না মধ্যম থেকে গাঢ় সবুজ রঙের সুন্দর রত্ন পাথর। ষড়ভূজাকৃতির কেলাস আকারে এটি পাওয়া যায়। বেশির ভাগ পান্নাই ঘোলাটে বর্ণের এবং খুঁতযুক্ত। নিখুঁত ও সুন্দর পান্না খুবই দামি রত্ন। একই ধরনের খনিজ পাথরের সাথে পান্নার পার্থক্য হলো শুধু পান্নাই অভ্র শিলাস্তরে বা চুনাপাথরে পাওয়া যায়। সবচেয়ে বেশি পাওয়া যায় কলম্বিয়ার মুজো এবং এল সিভর খনিতে। উরাল পর্বতমালার টকোভোয়া-তে আভ্রখনিতেও পাওয়া যায়। অবশ্য সেখানে তা বেরিলিয়ামের আকরিক ক্রিসোবেরিল ও ফেনাকাইটের সঙ্গে মিশ্রিত অবস্থায় থাকে। এছাড়াও অস্ট্রিয়া, দক্ষিণ আফ্রিকা ও ভারতের কালিগুমানে পান্না পাওয়া যায়।
রাসায়নিক গঠন
বেরিল (বেরিলিয়াম অ্যালুমিনোসিলিকেট) এর স্ফটিকের মধ্যে অতি অল্প মাত্রায় ক্রোমিয়াম বা লোহার খাদ থাকলে এরকম রঙের কেলাস হয়।
কাস্পিয়ান সাগর
কাস্পিয়ান সাগর আয়তনে অনুসারে পৃথিবীর বৃহত্তম আবদ্ধ জলাশয়। একে পৃথিবীর বৃহত্তম হ্রদ হিসেবে আখ্যায়িত করা হয়েছে যার আয়তন একটি সম্পূর্ণ সাগরের সমান। এ সাগর এশিয়া ইউরোপের মাঝে, ককেসাস পর্বতমালার পূর্বে এবং স্তেপ ও মধ্য এশিয়ার পশ্চিমে অবস্থিত।এর পৃষ্ঠতলীয় ক্ষেত্রফল ৩৭১,০০০ বর্গ কিলোমিটার (১৪৩,২৪৪ বর্গ মাইল) (কারাবোগাজগল উপহ্রদ বাদে) এবং আয়তন ৭৮,২০০ ঘন কিলোমিটার (১৮,৭৬১ ঘন মাইল)।এর লবণাক্ততা প্রায় ১.২% (১২গ্রাম/লিটার) যা অন্যান্য সাগরের এক তৃতীয়াংশ।
এটি উত্তরে কাজাখস্তান, পশ্চিমে আজারবাইজান,দক্ষিণে ইরান এবং দক্ষিণ-পূর্বে তুর্কমেনিস্তান ঘিরে আছে।কাস্পিয়ান সাগর সামুদ্রিক মাছের ডিম ও তেল শিল্পের জন্য অধিক পরিচিত।তবে তেল শিল্পের বর্জ্য সাগরে ফেলার কারণে এখানকার জীবের উপর খারাপ প্রভাব পড়ছে। কাস্পিয়ান সাগর উত্তর থেকে দক্ষিণে প্রায় ১,২০০কিমি (৭৫০মাইল) জুড়ে বিস্তৃত, এর গড় প্রশস্ততা ৩২০কিমি (২০০মাইল)।এছাড়া এর পানির পৃষ্ঠ সমুদ্রপৃষ্ঠ থেকে ২৭মিটার (৮৯ ফুট) নিচু এবং দক্ষিণাংশের সমুদ্রতল সমুদ্রপৃষ্ঠ থেকে ১,০২৩মিটার (৩,৩৫৬ ফুট) নিচু।
কাস্পিয়ান কনভেনশন
সম্প্রতি কাস্পিয়ান সাগরের ‘আইনগত অবস্থান’ নিয়ে ইরান, রাশিয়া, কাজাখস্তান, তুর্কমেনিস্তান ও আজারবাইজান এ সম্পর্কিত একটি কনভেনশনে সই করে। ইরানের সাবেক স্বৈরশাসক শতকরা ১১ ভাগ সম্পদ নিয়ে সন্তুষ্ট ছিল কিন্তু ইসলামি প্রজাতন্ত্র প্রতিষ্ঠিত হওয়ায় তেহরান তা কখনো মেনে নেয়নি। মধ্যপ্রাচ্যের কাস্পিয়ান সাগরের ২০ ভাগ সম্পদের মালিকানা পাচ্ছে ইরান।
সম্প্রতি সই হওয়া কনভনেশনে ২৪টি অনুচ্ছেদ রয়েছে যার মধ্যে সবচেয়ে গুরুত্বপূর্ণ অনুচ্ছেদ হচ্ছে এই সাগরে বাইরের কোনো দেশের সামরিক উপস্থিতি থাকতে পারবে না।
এছাড়া এ সাগর দিয়ে বাইরে কোনো দেশ কোনো সামরিক সরঞ্জাম পরিবহন করতে পারবে না। পাশাপাশি সদস্য দেশগুলোর কেউ কাস্পিয়ান সাগরে অবস্থিত নিজেদের কোনো সামরিক ঘাঁটি বাইরের কোনো দেশের কাছে হস্তান্তর করতে পারবে না।
ফালাকাটা সমষ্টি উন্নয়ন ব্লক
ফালাকাটা সমষ্টি উন্নয়ন ব্লক হল ভারতের পশ্চিমবঙ্গ রাজ্যের আলিপুরদুয়ার জেলার আলিপুরদুয়ার মহকুমার একটি প্রশাসনিক বিভাগ (সমষ্টি উন্নয়ন ব্লক)।
ভূগোল
ফালাকাটার স্থানাংক 26.53°N, 89.2°W।
ফালাকাটা সমষ্টি উন্নয়ন ব্লক জেলার দক্ষিণ-পশ্চিমাঞ্চলে অবস্থিত। এই জেলার পশ্চিম সীমান্ত বরাবর দাদুয়া নদী এবং পূর্ব সীমান্ত বরাবর তোর্ষা নদী প্রবাহিত। এই অঞ্চলের ভূমিরূপ পাহাড়ি, যা উত্তর-হিমালয় পর্বতশ্রেণির অন্তর্গত।
ফালাকাটা সমষ্টি উন্নয়ন ব্লকের উত্তর দিকে মাদারিহাট-বীরপাড়া সমষ্টি উন্নয়ন ব্লক, পূর্ব দিকে আলিপুরদুয়ার ২ সমষ্টি উন্নয়ন ব্লক, দক্ষিণ দিকে কোচবিহার জেলার মাথাভাঙা ২ ও কোচবিহার ২ সমষ্টি উন্নয়ন ব্লক এবং পশ্চিম দিকে জলপাইগুড়ি জেলার ধূপগুড়ি সমষ্টি উন্নয়ন ব্লক অবস্থিত।
ফালাকাটা সমষ্টি উন্নয়ন ব্লকের আয়তন ৩৫৩.৯৩ বর্গ কিলোমিটার। এই ব্লকে একটি পঞ্চায়েত সমিতি, ১২টি গ্রাম পঞ্চায়েত, ২০৬টি গ্রাম সংসদ, ৬৩টি মৌজা, ৬০টি জনবসতিপূর্ণ গ্রাম ও ৪টি জনগণনা নগর রয়েছে। ব্লকটি ফালাকাটা থানার এক্তিয়ারভুক্ত এলাকার অধীনস্থ। ব্লকের সদর ফালাকাটা।
ফালাকাটা সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: দলগাঁও, দেওগাঁও, ধনীরামপুর ১, ধনীরামপুর ২, জটেশ্বর ১, জটেশ্বর ২, ময়রাডাঙা, পারাঙের পার ও শালকুমার। ফালাকাটা ১, ফালাকাটা ২, গুয়াবারনগর গ্রাম পঞ্চায়েতগুলি এখন ফালাকাটা পৌরসভার অন্তর্গত।
জনসংখ্যা
২০১১ সালের জনগণনার প্রতিবেদন অনুযায়ী, ফালাকাটা সমষ্টি উন্নয়ন ব্লকের মোট জনসংখ্যা ২৯০,৭২২। এর মধ্যে ২৪৪,১৬১ জন গ্রামাঞ্চলের এবং ৪৬,৫৬১ জন শহরাঞ্চলের বাসিন্দা। পুরুষের মোট সংখ্যা ১৪৯,৬২৬ (৫১%) ও মহিলার মোট সংখ্যা ১৪১,০৯৬ (৪৯%)। ৩৪,৮৪৩ জনের বয়স ছয় বছরের কম। তফসিলি জাতি-তালিকাভুক্ত জনসংখ্যা ১১৮,২৮১ (৪০.৬৯%) এবং তফসিলি উপজাতি-তালিকাভুক্ত জনসংখ্যা ৪৬,২৯৩ (১৫.৯২%)।
২০০১ সালের জনগণনার প্রতিবেদন অনুযায়ী, ফালাকাটা সমষ্টি উন্নয়ন ব্লকের মোট জনসংখ্যা ছিল ২৫৪,০২৭; যার মধ্যে ১৩১,০৬৬ জন ছিল পুরুষ এবং ১২২,৯৬১ জন ছিল মহিলা। ১৯৯১-২০০১ দশকে কালচিনি সমষ্টি উন্নয়ন ব্লকে জনসংখ্যা বৃদ্ধির নথিবদ্ধ হার ছিল ২২.২২ শতাংশ।
কালাকাটা সমষ্টি উন্নয়ন ব্লকের জনগণনা নগরগুলি হল (বন্ধনীতে ২০১১ সালের জনগণনার হিসেব): জগিঝোরা বরাবক (৬,৪৭৪), জটেশ্বর (৮,৯৬৩), পারাঙের পার (১১,৪০৮) ও ফালাকাটা (১৯,৭১৬)।
কালচিনি সমষ্টি উন্নয়ন ব্লকের বড়ো গ্রামগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): নরসিংপুর (৪,১০১), দেওমালি (৫,৯৪৯), খগেনহাট (৫,১৮৫), ধনীরামপুর (৫,৩৮০), প্রমোদনগর (৪,১০০), জয়চাঁদপুর (৪,১৮৬), বাগানবাড়ি (৪,৫৩৩), ডালিমপুর (৪,৮৪১), কাঠালবাড়ি (৪,১০৭), হেদায়েতনগর (৬,৯৪৮), তাস্তি চা বাগান (৫,৫৬৮), দলগাঁও চা বাগান (৫,২১৫), ধূলাগাঁও (৪,৬৮৪), পূর্ব ঝাড় বেলতলি (৪,১৪৪), নবনগর (৪,৭১৯), যোগেন্দ্রপুর (৪,২০৪), সাতপুকুরিয়া (৪,৭৩২), ময়রাডাঙা (৬,১৬৭), তালুকের তাড়ি (৫,০২০), ছোটো শালকুমার (৪,৫১৫), উমাচরণপুর (৫,৬১২), খউচাঁদপাড়া (৫,২২২), শিবনাথপুর (৫,১৬৬), লছমনডাবরি (৪,৩৭৬), কুঞ্জনগর (৪,৬০৫), চুয়াখোলা (৮,১৪৯), রাইচেঙা (১২,৮৯৪) ও কালীপুর (৫,১৬৫)।
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): গুয়াবারনগর (২,৯৮১), উত্তর দেওগাঁও (৩,৬২৫), পূর্ব দেওগাঁও (২,০৭১), দক্ষিণ দেওগাঁও (৩,২৪২) ও মধ্য দেওগাঁও (৩,১৫৬)।
সাক্ষরতা
২০১১ সালের জনগণনার প্রতিবেদন অনুযায়ী, ফালাকাটা সমষ্টি উন্নয়ন ব্লকের মোট সাক্ষর জনসংখ্যা ১৮৫,৮৬৮ (অন্যূন ছয় বছর বয়সী জনসংখ্যার ৭২.৭৪ শতাংশ); এর মধ্যে পুরুষ সাক্ষরের সংখ্যা ১০৩,৮১৫ (অন্যূন ছয় বছর বয়সী পুরুষ জনসংখ্যার ৭৮.৮৩ শতাংশ) এবং সাক্ষর মহিলার সংখ্যা ৮২,০৫৩ (অন্যূন ছয় বছর বয়সী মহিলা জনসংখ্যার ৬৬.০৮ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ১২.৭৫ শতাংশ।
ভাষা ও ধর্ম
ডিস্ট্রিক্ট সেন্সাস হ্যান্ডবুক, জলপাইগুড়ি, ২০১১ সেন্সাস-এ প্রদত্ত তথ্য অনুযায়ী, ২০০১ সালে অবিভক্ত জলপাইগুড়ি জেলার (২০১৪ সালে যে জেলা ভেঙে আলিপুরদুয়ার জেলা গঠিত হয়) মোট জনসংখ্যার ৫৫.৮ শতাংশের মাতৃভাষা ছিল বাংলা; এরপর ছিল সাদান/সাদরি (১৪.৩ শতাংশ), নেপালি/গোর্খালি (৬.৯ শতাংশ), হিন্দি (৪.৬ শতাংশ), কুরুখ/ওঁরাও (২.৬ শতাংশ), সাঁওতালি (১.০ শতাংশ), বোড়ো (০.৮ শতাংশ), মুন্ডারি (০.৭ শতাংশ), ভোজপুরি (০.৭ শতাংশ), রাজবংশী (০.৫ শতাংশ), তেলুগু (০.৪ শতাংশ), উর্দু (০.৩ শতাংশ), রাভা (০.৩ শতাংশ), ওডিয়া (০.৩ শতাংশ), খাড়িয়া (০.১ শতাংশ) ও অন্যান্য ভাষাভাষী মানুষ (১০.৮ শতাংশ)। এই জেলায় বাংলা-ভাষী মানুষের জনসংখ্যার হার ১৯৬১ সালে ৫৪.৫ শতাংশ থেকে বেড়ে ১৯৮১ সালে ৬৮.৫ শতাংশ হয়েছিল। ২০০১ সালে তা আবার কমে ৫৫.৮ শতাংশ হয়। অন্যদিকে সাদান/সাদরি-ভাষী জনসংখ্যার হার ১৯৬১ সালে ৫.৬ শতাংশ থেকে বেড়ে ২০০১ সালে হয় ১৪.৩ শতাংশ। তবে নেপালি/গোর্খালি, হিন্দি, কুরুখ/ওঁরাও, সাঁওতালি, মুন্ডা ও রাজবংশী-ভাষী জনসংখ্যার হার হ্রাস পায়।
পশ্চিমবঙ্গ সরকারি ভাষা আইন, ১৯৬১ এবং পশ্চিমবঙ্গ সরকারি ভাষা (সংশোধনী) আইন, ২০১২ অনুয়ায়ী, সারা পশ্চিমবঙ্গেই সরকারি কাজে বাংলা ভাষা ব্যবহৃত হয়। বাংলার সঙ্গে সঙ্গে দার্জিলিং জেলার পার্বত্য মহকুমাগুলিতে এবং কালিম্পং জেলায় নেপালিও সরকারি কাজে ব্যবহৃত হয়। এছাড়া যে সকল জেলা/মহকুমা/সমষ্টি উন্নয়ন ব্লক/পৌরসভায় উর্দুভাষীর সংখ্যা ১০ শতাংশের বেশি সেখানে উর্দুও সরকারি কাজে ব্যবহার করা হয়। এই আইনগুলি কার্যকর হওয়ার আগে ইংরেজি ভাষা সরকারি কাজে ব্যবহৃত হত; আইনগুলি পাসের পরও তার ব্যবহার অব্যাহত থাকে।
২০১১ সালের জনগণনার প্রতিবেদন অনুযায়ী, কুমারগ্রাম সমষ্টি উন্নয়ন ব্লকের হিন্দুদের মোট সংখ্যা ২৩৮,৪০৬; যা মোট জনসংখ্যার ৮২.০০ শতাংশ। মুসলমানের সংখ্যা ৪৫,৮৯৪ (১৫.৭৯ শতাংশ), খ্রিস্টানের সংখ্যা ৫,০৮০ (১.৭৫ শতাংশ), বৌদ্ধের সংখ্যা ১৩০ (০.০৪ শতাংশ) এবং অন্যান্য ধর্মাবলম্বীদের সংখ্যা ৬,২৯২ (২.১৬ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
দারিদ্র্য
১৯৯৯-২০০০ শালে এনএসএস ৫৫তম রাউন্ডের কেন্দ্রীয় নমুনা তথ্য ব্যবহার করে গ্রামীণ ও শহর এলাকায় মাথাপিছু ভোগের একটি পর্যালোচনায় জানা যায়, অবিভক্ত জলপাইগুড়ি জেলায় দারিদ্র্যের হার তুলনামূলকভাবে বেশি। গ্রামীণ এলাকায় ৩৫.৭৩ শতাংশ এবং শহরাঞ্চলে ৬১.৫৩ শতাংশ। এটি দেশের অল্প কয়েকটি জেলার অন্যতম যেখানে শহরাঞ্চলীয় দারিদ্র্যের হার গ্রামীণ দারিদ্র্যের হারের থেকে বেশি।
জীবিকা
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, জলপাইগুড়ি-তে প্রদত্ত তথ্য অনুযায়ী, ফালাকাটা সমষ্টি উন্নয়ন ব্লকে ৬০টি জনবসতিপূর্ণ গ্রাম রয়েছে। ১০০ শতাংশ গ্রামে বিদ্যুৎ সংযোগ ও পানীয় জলের সরবরাহ রয়েছে। ২৮টি গ্রামে (৪৬.৬৭ শতাংশ) ডাকঘর রয়েছে। ৫৭টি গ্রামে (৯৫.০০ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ৩৭টি গ্রামে (৬১.৬৭ শতাংশ) পাকা রাস্তা এবং ৩৫টি গ্রামে (৫৮.৩৩ শতাংশ) পরিবহন সংযোগ (বাস, রেল ও নাব্য জলপথ) রয়েছে। ১০টি গ্রামে (১৬.৬৭ শতাংশ) কৃষিঋণ সংস্থা ও ৫টি গ্রামে (৮.৩৩ শতাংশ) ব্যাংক পরিষেবা সুলভ।
কৃষি
অবিভক্ত জলপাইগুড়ি জেলার (অধুনা জলপাইগুড়ি ও আলিপুরদুয়ার জেলা) অর্থনীতি মূলত কৃষি ও বাগিচা-নির্ভর। এখানকার অধিকাংশ মানুষই কৃষিজীবী। জলপাইগুড়ি ও আলিপুরদুয়ার জেলা চা ও কাঠের জন্য সুপরিচিত। অন্যান্য গুরুত্বপূর্ণ ফসল হল ধান, পাট, তামাক, সরষে, আখ ও গম। এখানকার বার্ষিক গড় বৃষ্টিপাতের পরিমাণ ৩,৪৪০ মিলিমিটার, যা কলকাতা ও পার্শ্ববর্তী এলাকার প্রায় দ্বিগুণ। এলাকাটি বন্যাপ্রবণ এবং নদীগুলি প্রায়ই গতি পরিবর্তন করে শস্য ও শস্যক্ষেতের ব্যাপক ক্ষতিসাধন করে।
২০১৩-১৪ সালের হিসেব অনুযায়ী, ফালাকাটা সমষ্টি উন্নয়ন ব্লকে ১৬২টি সারের ডিপো, ৬০টি বীজের দোকান ও ৪৮টি রেশন দোকান রয়েছে।
২০১৩-১৪ সালের হিসেব অনুযায়ী, ফালাকাটা সমষ্টি উন্নয়ন ব্লকে ১,৯০৮ হেক্টর জমি থেকে মোট ৩,০৩৬ টন আমন ধান (প্রধান শীতকালীন ফসল); ১,৫৮১ হেক্টর জমি থেকে ৪,৬২২ টন বোরো ধান; ৮,৫৯৮ হেক্টর জমি থেকে ১৫,০২৪ টন আউস ধান (গ্রীষ্মকালীন ফসল); ১,৯৬৫ হেক্টর জমি থেকে ৪,৪৫৬ টন গম; ২,৩৪৩ হেক্টর জমি থেকে ৩১,৫৮৪ টন পাট; ৩২২ হেক্টর জমি থেকে ২,৫১০ টন ভুট্টা; এবং ৮,৪৫৯ হেক্টর জমি থেকে ২১৫,৩৪১ টন আলু এবং ৯ হেক্টর জমি থেকে ৯২১ টন আখ উৎপাদিত হয়। এছাড়াও এই ব্লকে মাসকলাই ও তৈলবীজও উৎপাদিত হয়।
ডুয়ার্স-তরাই চা বাগান
ডুয়ার্স ও তরাই অঞ্চলের চা বাগানগুলিতে ২২৬ মিলিয়ন কিলোগ্রাম চা উৎপাদিত হয়, যা ভারতের সমগ্র চা উৎপাদনের এক-চতুর্থাংশেরও বেশি। ডুয়ার্স-তরাই চায়ের বৈশিষ্ট্য হল, এটি একটি উজ্জ্বল, মসৃণ ও সুঠাম পানীয়, যা আসাম চায়ের তুলনায় অতি অল্পই হালকা। ডুয়ার্স অঞ্চলে চা চাষ প্রাথমিকভাবে শুরু করেছিল এবং তার উন্নতিসাধন ঘটিয়েছিল ব্রিটিশরা, কিন্তু এতে ভারতীয় শিল্পপতিদেরও গুরুত্বপূর্ণ অবদান রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ ব্যবস্থা
কুমারগ্রাম সমষ্টি উন্নয়ন ব্লকে ৭টি প্রান্তিক বাস রুট অবস্থিত। ৩১ নং জাতীয় সড়ক এই ব্লকের উপর দিয়ে গিয়েছে।
শিক্ষাব্যবস্থা
২০১১ সালের জনগণনার তথ্য অনুযায়ী, ফালাকাটা সমষ্টি উন্নয়ন ব্লকের ৫৩টি জনবসতিপূর্ণ গ্রামের মধ্যে সকল গ্রামেই বিদ্যালয় রয়েছে, ৫৪টি গ্রামে দুই বা ততোধিক প্রাথমিক বিদ্যালয় আছে, ৩২টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ১৫টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
১৯৮১ সালে ফালাকাটায় ফালাকাটা কলেজ এবং ২০১৩ সালে জটেশ্বরে লীলাবতী মহাবিদ্যালয় প্রতিষ্ঠিত হয়। উত্তরবঙ্গ বিশ্ববিদ্যালয় অনুমোদিত এই দুই কলেজেই কলা বিভাগে পঠনপাঠন চলে।
স্বাস্থ্য পরিষেবা
২০১৪ সালের হিসেব অনুযায়ী, ফালাকাটা সমষ্টি উন্নয়ন ব্লকে একটি গ্রামীণ হাসপাতাল, ২টি প্রাথমিক স্বাস্থ্যকেন্দ্র এবং ২টি এনজিও-পরিচালিত/বেসরকারি নার্সিং হোম আছে। এগুলিতে মোট ৭০টি শয্যা ও ১৩ জন চিকিৎসক সুলভ (বেসরকারি সহ)। এছাড়া এই ব্লকে ৪৪টি পরিবার কল্যাণ উপকেন্দ্রও আছে। ব্লকের স্বাস্থ্যকেন্দ্র ও উপকেন্দ্রগুলিতে ১০,৫৩২ জন রোগী অন্তর্বিভাগে ও ১৮৩,৪২৪ জন রোগী বহির্বিভাগে চিকিৎসার সুযোগ পান।
ফালাকাটা অবস্থিত ৩০টি শয্যাবিশিষ্ট ফালাকাটা গ্রামীণ হাসপাতাল ফালাকাটা সমষ্টি উন্নয়ন ব্লকের প্রধান সরকারি চিকিৎসাকেন্দ্র। এছাড়া প্রাথমিক স্বাস্থ্যকেন্দ্র আছে ছোটো শালকুমার (৪টি শয্যাবিশিষ্ট) ও জটেশ্বরে (৬টি শয্যাবিশিষ্ট)।
এছাড়া ১০০টি শয্যাবিশিষ্ট ফালাকাটা সুপার স্পেশালিটি হাসপাতালও চালু হয়েছে।
দ্বিজেন্দ্রলাল কলেজ
দ্বিজেন্দ্রলাল কলেজ হল ১৯৬৮ সালে প্রতিষ্ঠিত, নদীয়া জেলার সাধারণ ডিগ্রি কলেজ। এটি কৃষ্ণনগর কলেজ অব কমার্স হিসাবে প্রতিষ্ঠিত হয়েছিল, যা পরে দ্বিজেন্দ্রলাল কলেজ হিসাবে নামকরণ করা হয়েছিল।
স্বীকৃতি
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি ২০০৩ সালে ন্যাশনাল অ্যাসেসমেন্ট অ্যান্ড অ্যাক্রিডিটেশন কাউন্সিল (ন্যাক) দ্বারা স্বীকৃত হয় এবং সংস্থাটি কলেজটিকে 'সি' গ্রেড প্রদান করে, যার মেয়াদ শেষ হয়ে গেছে।
জয়নগর (বিহার)
জয়নগর (বিহার) (Jainagar) ভারতের বিহার রাজ্যের মধুবাণী জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে জয়নগর (বিহার) শহরের জনসংখ্যা হল ১৯,৪৯৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে জয়নগর (বিহার) এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
তাপস দাস
তাপস বাপি দাস (২২ সেপ্টেম্বর ১৯৫৪–২৫ জুন ২০২৩) ছিলেন একজন ভারতীয় গায়ক-গীতিকার, গিটারবাদক এবং সঙ্গীতজ্ঞ। তিনি ১৯৭৫ সালে কলকাতায় প্রতিষ্ঠিত বাংলা রক ব্যান্ড মহীনের ঘোড়াগুলির প্রতিষ্ঠাতা সদস্যদের মধ্যে অন্যতম ছিলেন। তার অনন্যতার কারণে তাকে 'মহীনের আদি ঘোড়া' সম্বোধন করা হতো।
প্রারম্ভিক জীবন
তাপস দাস ১৯৫৪ সালের ২২ সেপ্টেম্বর একটি সাধারণ বাঙালি পরিবারে নারায়ণ চন্দ্র দাস এবং জ্যোৎস্না দাসের চতুর্থ পুত্র হিসেবে জন্মগ্রহণ করেন। ছোট বয়স থেকেই বাপির সঙ্গীত জগতের যাত্রা শুরু হয়। সুরের ক্ষেত্রে তার পছন্দ বৈচিত্র্যময়। তিনি তার মা, জ্যোৎস্না দাসকে তার প্রথম গুরু বা শিক্ষক হিসাবে বিবেচনা করেন। স্ব-শিক্ষিত গিটারবাদক বাপি, তার কলেজ জীবনে এই ছয় তারের যন্ত্রের সাথে সখ্যতা তৈরি করেন। ১৯৭৫ সালে, গৌতম চট্টোপাধ্যায়, প্রদীপ চ্যাটার্জি, রঞ্জন ঘোষাল, বিশ্বনাথ চট্টোপাধ্যায়, এব্রাহাম মজুমদার এবং তপেশ বন্দোপাধ্যায়ের সাথে বাপি প্রথম বাংলা রক ব্যান্ড মহীনের ঘোড়াগুলির অংশ হন।
২০১৫ সালে, বাপি মহীন এখন ও বন্ধুরা নামে একটি বাংলা ব্যান্ড গঠন করেন। একই বছরের ৬ অক্টোবর, তিনি লগ্নজিতা চক্রবর্তী, মালবিকা ব্রহ্মা এবং তিতাস ভ্রমর সেনের সাথে মহীন এখন ও বন্ধুরা নামে একটি ইপি অ্যালবাম প্রকাশ করেন।  অ্যালবামটিতে পাঁচটি গান এবং মহীনের ঘোড়াগুলির প্রতি শ্রদ্ধাঞ্জলি প্রদর্শনকারী একটি অ্যালবাম রয়েছে।
মৃত্যু
তাপস ২৫ জুন ২০২৩ সালে ফুসফুসের ক্যান্সারে আক্রান্ত হয়ে মৃত্যুবরণ করেন। মৃত্যুর পূর্বে ৩ জানুয়ারি ২০২৩ সালে পশ্চিমবঙ্গ সরকারের তত্ত্বাবধানে এসএসকেএমে ভর্তি করা হয়েছিল তাকে। তিনি মহীনের ঘোড়াগুলি ব্যান্ডের জীবিত শেষ সদস্য ছিলেন।
পাঘমান জেলা
পাঘমান জেলা আফগানিস্তানের কাবুল প্রদেশের পশ্চিম অঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১২০,০০০ জন এর মত।
ভৌগোলিক অবস্থান অনুযায়ী জেলাটির পশ্চিমে ভার্দাক প্রদেশ ও পারভন প্রদেশ, উত্তরে শাকাদারা জেলা, পূর্বে কাবুল প্রদেশ এবং দক্ষিণ-পূর্বে চার আসিয়াব জেলা এর সীমানা ঘিরে রেখেছে। এটির সদর দফতর হচ্ছে পাঘমান শহর, যেটি জেলার উত্তরপূর্ব অংশে অবস্থিত।
অ্যাবি ব্রুকস
অ্যাবি ব্রুকস  (Abbey Brooks) (ফেব্রুয়ারি ১৭, ১৯৮৩) একজন মার্কিন পর্ন অভিনেত্রী, অভিনেত্রী এবং মডেল।
পেশা
অ্যাবি ব্রুকস একজন নগ্ন মডেল হিসাবে একটি পর্ণো শিল্পে তার কর্মজীবন শুরু করেন। আইএএফডি অনুযায়ী ২০০৬ সালে তিনি Gina Lynn এর সাথে ৩য় ফ্রেশ ব্রীডে প্রথম অভিনয় করেন এবং এ পর্যন্ত ৮৭ টি পর্ণো চলচ্চিত্রতে অভিনয় করেছেন প্রধান চরিত্রে।
ব্রুকস ২০০৮ সালে বড় বাজেটের ছবি পাইরেটস ২:স্তেগণেত্তির প্রতিশোধতে অভিনয় করেন যেখানে ট্রেলারও অন্তর্ভুক্ত ছিল।
নেপাল
নেপাল (नेपाल ), আনুষ্ঠানিকভাবে যুক্তরাষ্ট্রীয় গণতান্ত্রিক প্রজাতন্ত্রী নেপাল सङ्घीय लोकतान्त्रिक गणतन्त्र नेपाल) হিমালয় অধ্যুষিত একটি দক্ষিণ এশিয়ার স্থলবেষ্টিত রাষ্ট্র। যার সাথে উত্তরে চীন এবং দক্ষিণ, পূর্ব ও পশ্চিমে ভারতের সীমান্ত রয়েছে। এর শতকরা ৮১ ভাগ জনগণই হিন্দু ধর্মের অনুসারী। বেশ ছোট আয়তনের একটি দেশ হওয়া সত্ত্বেও নেপালের ভূমিরূপ অত্যন্ত বিচিত্র। আর্দ্র আবহাওয়া বিশিষ্ট অঞ্চল, তরাই থেকে শুরু করে সুবিশাল হিমালয়; সর্বত্রই এই বৈচিত্র্যের পরিচয় পাওয়া যায়। নেপাল এবং চীনের সীমান্ত জুড়ে যে অঞ্চল সেখানে পৃথিবীর সর্বোচ্চ ১০ টি পর্বতের ৮ টিই অবস্থিত। এখানেই পৃথিবীর সর্বোচ্চ শৃঙ্গ মাউন্ট এভারেস্ট অবস্থিত।
নামকরণ
নেপাল নামটির সঠিক উৎপত্তি সম্বন্ধে জানা যায়নি, তবে সবচেয়ে জনপ্রিয় মত অনুসারে নেপাল নামটি দুটি শব্দ নে এবং পাল থেকে এসেছে যাদের অর্থ যথাক্রমে পবিত্র এবং গুহা। তাহলে নেপাল শব্দের অর্থ দাঁড়াচ্ছে পবিত্র গুহা।
ইতিহাস
নেপালের রাজধানী কাঠমান্ডুর উপত্যকায় প্রাপ্ত নিওলিথিক যুগের বেশকিছু উপাদান এটিই নির্দেশ করে যে হিমালয়ান অঞ্চলে প্রায় ৯০০০ বছর থেকে মানুষ বসবাস করছে। এটি প্রতিষ্ঠিত যে প্রায় ২৫০০ বছর পূর্বে নেপালে তিব্বতী-বার্মীয় জনগোষ্ঠীর বসবাস ছিল। ১৫০০ খৃস্টপূর্বাব্দে ইন্দো ইরানীয় বা আর্য জাতিগোষ্ঠী এই হিমালয়ান উপত্যকায় প্রবেশ করে। ১০০০ খৃস্টপূর্বাব্দের দিকে এই অঞ্চলটিতে বিভিন্ন গোষ্ঠীর জন্য স্বতন্ত্র রাজ্য ও কনফেডারেশন গড়ে উঠে। এরকমই একটি কনফেডারেশন ছিল সাকিয়া যার একসময়কার রাজা ছিলেন সিদ্ধার্থ গৌতম (৫৬৩-৪৮৩ খৃস্টাপূর্বাব্দ) যিনি গৌতম বুদ্ধ বা শুধু বুদ্ধ নামেই পরিচিত। তিনি পবিত্র ও সাধনাময় জীবনযাপনের জন্য তার রাজত্ব ত্যাগ করেছিলেন। ২৫০ খৃস্টপূর্বাব্দে এই অঞ্চলটি উত্তর ভারতের মৌর্য সম্রাজ্যের অধীনে আসে এবং পরবর্তীতে ৪র্থ শতাব্দীতে এটি গুপ্ত সম্রাজ্যের অধীনে একটি পুতুল রাষ্ট্রে পরিণত হয়। পঞ্চম শতাব্দীর শেষ হতে শুরু করে পরবর্তী বেশ কিছুটা সময় শাসন করে একদল শাসক যারা সাধারণভাবে লিচ্ছবি নামে পরিচিত। লিচ্ছভি সাম্রাজ্যের পতন ঘটে অষ্টম শতাব্দীতে এবং এরই সাথে শুরু হয় নেওয়ারি যুগের। ৮৭৯ সালে নেওয়ারিদের রাজত্ব শুরু হলেও সমগ্র রাষ্ট্রের উপর তাদের নিয়ন্ত্রণ অনেকটাই অনিশ্চিত ছিল। একাদশ শতাব্দীর শেষ ভাগে নেপালের দক্ষিণাংশ দক্ষিণ ভারতের চালুক্য সাম্রাজ্যের অধীনে আসে। চালুক্যদের রাজত্বকালে নেপালের ধর্মে ব্যাপক পরিবর্তন আসে কারণ সব রাজাই হিন্দু ধর্মের পৃ্ষ্ঠপোষকতা করতেন এবং বৌদ্ধ ধর্মের প্রসারের বিপরীতে হিন্দু ধর্মের প্রচারে অবদান রাখেন।
দ্বাদশ শতাব্দীতে যেসব রাজা অধিষ্ঠান করেন তাদের নামের শেষে সাধারণ একটি শব্দ ছিল আর তা হল মল্ল যার অর্থ হচ্ছে কুস্তীগীর। গোর্খারাজ পৃথ্বীনারায়ণ শাহ কয়েক দশক ধরে যুদ্ধের পর কাঠমান্ডু উপত্যকা দখল করে ছোটবড় রাজ্যে বিভক্ত নেপালকে একটি রাষ্ট্রীয় সংহতি দান করেন। নেপালের ইতিহাসে এই সময় থেকে একটি শক্তিশালী কেন্দ্রীয় ঐক্যবদ্ধ রাষ্ট্র হিসেবে হিমালয় কন্যা নেপালের যাত্রা শুরু বলা যায়। এই পৃথ্বীনারায়ণ শাহকে আজকের নেপালের প্রতিষ্ঠাতা বলা যায়।
রাজনীতি
বর্তমানে নেপালের রাজনীতি একটি বহুদলীয় প্রজাতন্ত্রের কাঠামোতে সংঘটিত হয়। প্রধানমন্ত্রী হলেন সরকার প্রধান। সরকারের হাতে নির্বাহী ক্ষমতা ন্যস্ত। আইনসভার উপর আইন প্রণয়নের দায়িত্ব ন্যস্ত। বর্তমানে বিদ্যা দেবী ভাণ্ডারী নেপালের রাষ্ট্রপতি এবং পুষ্প কমল দাহাল প্রধানমন্ত্রী।
২০০৮ সালের মে মাস পর্যন্ত নেপাল একটি সাংবিধানিক রাজতন্ত্র ছিল। ঐ মাসের ২৮ তারিখে নেপালের আইনসভা সংবিধানে সংশোধন আনে এবং নেপালকে একটি প্রজাতন্ত্রে রূপান্তরিত করে।
সামরিক বাহিনী
নেপালী সেনাবাহিনী ১৭৬২ সালে গঠিত হয় এবং ২০০৮ সাল পর্যন্ত নেপালের সেনাবাহিনীর নাম 'রাজকীয় নেপালি সেনা' ছিলো। নেপালে কোনো বিমান বাহিনী নেই আর যেহেতু নেপালের কোনো সমুদ্র সীমানা নেই তাই নৌবাহিনীও নেই।
প্রশাসনিক অঞ্চলসমূহ
right|thumb|মানচিত্রে নেপালের প্রশাসনিক অঞ্চলসমূহ নেপালকে ১৪টি প্রশাসনিক অঞ্চলে (নেপালি ভাষায় अञ्चल) ভাগ করা হয়েছে, যেগুলি আবার ৭৫টি জেলায় (নেপালি ভাষায় जिल्ला) বিভক্ত। নেপাল ১৪ টি জোনে ভাগ করা। ৭৫ টি জেলা।
ভূগোল
নেপালের ভূ-প্রকৃতি অত্যন্ত বৈচিত্র্যপূর্ণ নেপালের আকৃতি অনেকটা চতুর্ভুজের মত, প্রায় ৮০০ কিমি (৫০০মাইল) দৈর্ঘ্য এবং ২০০ কিমি (১২৫ মাইল) প্রস্থ। নেপালের মোট আয়তন প্রায় ১৪৭,১৮১ বর্গকিমি (৫৬,৮২৭ বর্গমাইল)। ভূ-প্রকৃতির বৈচিত্র্য অনুসারে নেপাল তিন ভাগে বিভক্ত- পর্বত, পাহাড়ী উঁচু ভূমি(Hill and Siwalik region) এবং নিচু সমতল ভূমি অর্থাৎ তরাই। প্রধান ভৌগোলিক ক্ষেত্র- দক্ষিণে ভারতের সীমান্তঘেঁষা তরাই নিম্নভূমি নারায়ণী ও কর্ণালী নদীবিধৌত।
অর্থনীতি
নেপালের অর্থনীতি মূলত পর্যটন শিল্পের উপর নির্ভরশীল। প্রত্যেক বছর পৃথিবীর বিভিন্ন দেশ থেকে হাজারো মানুষ নেপাল ভ্রমণ করে।
জনসংখ্যা
সাম্প্রতিক সময়ে প্রচুর লোক দক্ষিণের সমতল ভূমি অর্থাৎ তরাই-এ বসবাস শুরু করলেও এখনো দেশের সিংহভাগ মানুষ বাস করে মধ্য উচ্চভূমিতে। উত্তরের পার্বত্য অঞ্চল জনবিরল। রাজধানী কাঠমান্ডু দেশের সবচেয়ে বড় শহর এবং এর জনসংখ্যা প্রায় ৮০০,০০০ (মেট্রোপলিটন এলাকায়: ১৫ লক্ষ)।
নেপালি ভাষা নেপালের সরকারি ভাষা। এখানকার প্রায় ৬০% লোক নেপালি ভাষাতে কথা বলেন। এছাড়াও নেপালে আরও প্রায় ১২০টি ভাষা প্রচলিত। এদের মধ্যে মৈথিলী ভাষা (প্রায় ১১% বক্তা), ভোজপুরি ভাষা (প্রায় ৮%), মুর্মি ভাষা, নেওয়ারি ভাষা, এবং মগর ভাষা উল্লেখযোগ্য। আন্তর্জাতিক কর্মকাণ্ডে ইংরেজি ভাষা ব্যবহার করা হয়।
সংস্কৃতি
thumbnail|right|ডাল ভাত, নেপালের ঐতিহ্যবাহী খাবার নেপালের সংস্কৃতি হিন্দু এবং বৌদ্ধ সংস্কৃতির মিশ্রণে হয়েছে। নেপালের প্রধান পর্ব বিজয়া দশমী, বুদ্ধ জয়ন্তী, তিহার, ল্হোসার আদি।নেপালের রাষ্ট্রীয় পোশাক দৌরা সুরুৱাল (পুরুষ) এবং সারী (মহিলা)।
নেপালের সংস্কৃতি অনেকগুলো দেশীয়, আদিবাসী গোষ্ঠীর সংস্কৃতির সমন্বয়ে গড়ে উঠেছে, ফলে নেপাল এক বহুসাংস্কৃতিক রাষ্ট্র। নেপালের সংস্কৃতি বেশ সমৃদ্ধ এবং বৈচিত্র্যপূর্ণ, বিশেষকরে নেওয়ার জনগোষ্ঠীর সংস্কৃতি। নেওয়ার জনগোষ্ঠী অনেকগুলো পার্বণ পালন করে এবং তারা তাদের গান ও নাচের জন্য সুপরিচিত।
নেপালের সাধারণ খাদ্যতালিকা- ডাল-ভাত-তরকারী, এর সাথে থাকে আচার বা চাটনী। নিচু সমতল ভূমিতে ঘরের কাঠামো তৈরির প্রধান উপকরণ বাঁশ, গোবর মিশ্রিত কাদা দিয়ে ঘরের দেয়াল তৈরি করা হয়। এধরনের ঘর শীতের দিনে বেশ গরম এবং গরমের দিনে বেশ ঠান্ডা থাকে।
নেপালী বৎসর ১২ মাসে বিভক্ত এবং বছরের শুরু হয় মধ্য এপ্রিলে। নেপালে সাপ্তহিক ছুটির দিন হচ্ছে শনিবার।
নেওয়ারী সঙ্গীতে ঐকতান সৃষ্টির জন্য বিভিন্ন ধরনের বাদ্যযন্ত্র ব্যবহৃত হয়, অধিকাংশই বাজাতে হয় ঘষে ঘষে, তবে বাঁশি ও বাঁশিজাতীয় আরো কিছু বাদ্যযন্ত্র রয়েছে। তারযুক্ত বাদ্যযন্ত্র খুব কম ব্যবহৃত হয়। সঙ্গীত রয়েছে বিভিন্ন ব্যঞ্জনার, যা ভিন্ন ভিন্ন ঋতু এবং উৎসবকে মূর্ত করে তোলে। যেমন, পাহান চারে সঙ্গীত পরিবেশিত হয় অত্যন্ত দ্রুত লয়ে এবং ডাপা সঙ্গীত পরিবেশিত হয় খুব ধীর লয়ে। কিছু বাদ্যযন্ত্র আছে যেগুলো শুধুমাত্র যন্ত্রসঙ্গীতেই ব্যবহৃত হয়, যেমন- ধিমাই ও ভুসিয়া। ধিমাই বাজে সবচেয়ে উচ্চগ্রামে। পাহাড়গুলোতে ভিন্ন ভিন্ন জনগোষ্ঠীর নিজস্ব সঙ্গীত রয়েছে, লোকগীত বা লোক দোহারী অত্যন্ত জনপ্রিয়। লোকগাঁথা নেপালী সমাজ ও সংস্কৃতির সাথে ওতপ্রোতভাবে মিশে আছে। চিরায়ত লোকগল্পগুলোর মূলে রয়েছে দৈনন্দিন বাস্তবতা, প্রেম-ভালবাসা, যুদ্ধ-বিগ্রহ, দানব, দেবতা যার মধ্য দিয়ে প্রকাশ পায় প্রচলিত বিশ্বাস ও সংস্কৃতি। অনেক নেপালী লোককাহিনী গান ও নাচ সহযোগে পরিবেশিত হয়।
উদ্ভিদ ও প্রাণীজগৎ
বন্যপ্রাণী বৈচিত্র্যা নেপালের একটি উল্লেখযোগ্য বৈশিষ্ঠ ।অত্যন্ত ঠান্ডা থেকে উষ্ণপ্রধান আবহাওয়ার তারতম্যের জন্য ,নেপালে উদ্ভিদ ও প্রাণীজগতে এক বিরাট বিভিন্নতা বা বৈচিত্র আছে। বন্যপ্রাণী পর্যটন এই দেশের অন্যতম পর্যটন। এখানে কিছু বন্যপ্রাণী আছে যা একমাত্র নেপালে দেখা যায় যেমন স্পিনি ব্যাব্লার। নেপালেই বিভিন্ন প্রজাতির রডোডেন্ড্রন দেখা যায়। নেপালে বন্যপ্রাণী সংরক্ষণের জন্য অনেকগুলি জাতীয় উদ্যান স্থাপন করা হয়। যার মধ্যে গুরত্বপূর্ণ ওয়ার্ল্ড হেরিটেজ সাইট হল সাগরমাথা জাতীয় উদ্যান ও চিতওয়ান জাতীয় উদ্যান
গণমাধ্যম
নেপাল থেকে প্রকাশিত কয়েকটি পত্রিকার নামঃ কান্তিপুর ন্যাশনাল ডেইলি নেপাল সমাচারপত্র হিমালয়ান টাইমস কাঠমন্ডু পোস্ট রাজধানী ডেইলী বুধবার সাপ্তাহিক জন আস্থা সপ্তাহিক
পর্যটন কেন্দ্র
দর্শনীয় স্থান
নাগরকট, পোখরা, কাঠমান্ডু
পাঞ্চো গোন্সালেস
রিকার্ডো অ্যালোনসো "পাঞ্চো" গোন্সালেস (৯ই মে, ১৯২৮ - ৩রা জুলাই, ১৯৯৫), কখনও কখনও রিচার্ড গোন্সালেস নামেও পরিচিত, একজন আমেরিকান টেনিস খেলোয়াড় ছিলেন। তিনি ১৪টি বড় একক শিরোপা জিতেছিলেন (১২ টি প্রাক স্ল্যাম ক্রীড়াসূচিসমূহ, ২টি গ্র্যান্ড স্ল্যাম ক্রীড়াসূচি) এবং ১৯৫০ এর দশকের বিশিষ্টতম পেশাদার খেলোয়াড় ছিলেন। তিনি ১৯৫৪ থেকে ১৯৬১ সালের মধ্যে সাতটি বিশ্ব পেশাদার চ্যাম্পিয়নশিপ প্রতিযোগিতা জিতেছিলেন। এখনও, ক্রম তালিকার উৎসের উপর নির্ভর করে, পুরুষদের সর্বকালের আট বছর (১৯৫২, ১৯৫৪ থেকে ১৯৬০) বা একটানা আট বছর (১৯৫৪ থেকে ১৯৬১) বিশ্বে ক্রমানুযায়ী ১ নম্বরে থাকার রেকর্ডটি তাঁর দখলে আছে।
প্রচণ্ড মেজাজের সঙ্গে গোন্সালেস ছিলেন এক নির্মম প্রতিযোগী। পেশাদার বৃত্তের তাঁর অনেক সহ খেলোয়াড় তাঁকে ভয় পেতেন, এবং প্রায়শই তিনি কর্মকর্তা এবং উৎসাহদাতাদের সাথে মতবিরোধে জড়িয়ে পড়তেন। তবে তাঁর অনেক ভক্ত ছিল তিনি তাঁর সময়ের অন্য কোনও খেলোয়াড়ের চেয়ে বেশি দর্শককে আকর্ষণ করতেন।
অপেশাদার
গোন্সালেস যখন ১২ বছর বয়সী ছিলেন তখন তাঁর মা তাঁকে ৫১ সেন্ট দামের একটি র‍্যাকেট দিয়েছিলেন। তিনি তাঁর বন্ধু, চুক পেটের কাছ থেকে টেনিস সম্বন্ধে শিখেছিলেন, তবে বেশিরভাগ ক্ষেত্রেই লস অ্যাঞ্জেলেসে নিকটবর্তী এক্সপোজিশন পার্কের পাবলিক কোর্টে অন্যান্য খেলোয়াড়দের দেখে নিজে খেলতে শিখেছিলেন। একবার তিনি টেনিস আবিষ্কার করার পরে, পড়াশুনার প্রতি আগ্রহ হারিয়ে ফেলেছিলেন এবং তাঁর একটি অস্থির কৈশোর শুরু হয়েছিল, যেখানে মাঝে মাঝেই তাঁকে আধিকারিক এবং পুলিশ সদস্যদের খপ্পরে পড়তে হত। এক্সপোজিশন পার্কের টেনিস দোকানের মালিক ফ্র্যাঙ্ক পউলেইনের সঙ্গে তাঁর বন্ধুত্ব হয়েছিল, এবং মাঝে মাঝেই তিনি সেখানে গিয়্র ঘুমিয়ে নিতেন।
বিদ্যালয়ে তাঁর উপস্থিতি না থাকায় এবং মাঝে মাঝে ছোটখাটো আইন বিরুদ্ধ কাজ করায়, ১৯৪০ সালের টেনিস দুনিয়া তাঁকে একঘরে করে রেখেছিল। টেনিস ক্রিয়াকলাপের সদর দফতর ছিল লস অ্যাঞ্জেলেস টেনিস ক্লাব, সেখানে জ্যাক ক্র্যামারের মত শীর্ষস্থানীয় যুবা খেলোয়াড়দের সক্রিয়ভাবে প্রশিক্ষণ দেওয়া হত। সেই সময়ে, সাউদার্ন ক্যালিফোর্নিয়া টেনিস অ্যাসোসিয়েশনের প্রধান এবং ক্যালিফোর্নিয়া টেনিসের সবচেয়ে শক্তিশালী ব্যক্তিত্ব ছিলেন পেরি টি জোন্স।
ক্যালিফোর্নিয়া টেনিসের প্রধান ব্যক্তি জোন্সকে স্বৈরাচারী নেতা হিসাবে আখ্যায়িত করা হয়েছিল। তিনি টেনিসে বর্জনীয় সংবেদনশীলতাগুলিকে মূর্ত করে তুলেছিলেন, যা কয়েক দশক ধরে টেনিস জগৎকে পরিচালনা করেছিল। যদিও গোন্সালেস একজন প্রতিশ্রুতিবান কিশোর ছিলেন, একবার জোন্স আবিষ্কার করেছিলেন যে এই কিশোরটি স্কুল-পালানো ছেলে। অমনি জোন্স তাঁর কোন রকম প্রতিযোগিতায় খেলা নিষিদ্ধ করে দিয়েছিলেন।
ঘটনাক্রমে তিনি ১৫ বছর বয়সে চুরির অভিযোগে গ্রেপ্তার হন এবং এক বছর আটক থাকেন। এরপরে তিনি দ্বিতীয় বিশ্বযুদ্ধের ঠিক সমাপ্তির সময় নৌবাহিনীতে যোগ দিয়েছিলেন এবং দুবছরের জন্য পরিষেবা দিয়েছিলেন, অবশেষে ১৯৪৭ সালে খারাপ আচরণের জন্য তাঁকে বরখাস্ত করা হয়েছিল।
গোন্সালেসের আত্মজীবনী অনুসারে, ১৯ বছর বয়েসের মধ্যেই তিনি লম্বা এবং  ওজনের ছিলেন। অন্যান্য কিছু সাধারণ উৎস তাঁকে এক বা দুই ইঞ্চি খাটো করে দেখিয়েছে কিন্তু, তা হলেও, যে কোনও ক্ষেত্রে তিনি তাঁর বেশিরভাগ শীর্ষ প্রতিদ্বন্দ্বীর চেয়ে উচ্চতায় স্পষ্ট সুবিধা ভোগ করতেন, বিশেষত পঞ্চো সেগুরা, কেন রোজওয়াল, এবং রড লেভার  প্রত্যেকেই তাঁর থেকে কমপক্ষে ৫ বা ৬ ইঞ্চি খাটো ছিলেন। ১০১টি খেলায় গোন্সালেসের হাতে খুব খারাপভাবে পরাজিত টনি ট্র্যাবার্ট তাঁকে তীব্রভাবে অপছন্দ করতেন এবং বলেছিলেন যে "আমি তার টেনিসের দক্ষতার প্রশংসা করি কিন্তু আমি কখনও তাকে একজন ব্যক্তি হিসাবে সম্মান করিনি", তবুও তিনি লস অ্যাঞ্জেলেস টাইমসকে বলেছিলেন: "গোন্সালেস হল টেনিসের সর্বকালের সর্বশ্রেষ্ঠ স্বাভাবিক অ্যাথলিট। সে যেভাবে কোর্টের চারপাশে নিজের ৬ ফুট ৩ ইঞ্চি শরীর নিয়ে ছোটাছুটি করে তা প্রায় অবিশ্বাস্য। সে ঠিক বাঘের মত... পাঞ্চোর প্রতিবর্তী ক্রিয়া এবং প্রতিক্রিয়া হল ঈশ্বর প্রদত্ত প্রতিভা। সে এক দিকে যেতে গিয়ে যদি দেখতে পায় যে বলটি তার দুর্বল দিকে আসছে, সেকেন্ডের ভগ্নাংশের সময়ে সে তার শরীরকে বিপরীতে দিকে নিয়ে যেতে সক্ষম এবং ঠিক সময় মত র‍্যাকেট নিয়ে বলের কাছে পৌঁছে যায়" প্রাণবন্ত গুসি মুরান, যিনি কিছুদিন গোন্সালেস দলের সাথে সফর করেছিলেন, বলেছিলেন যে গোন্সালেসকে দেখে মনে হত "একজন ঈশ্বর তাঁর ব্যক্তিগত স্বর্গে টহল দিচ্ছেন।"
২০০৮ গ্রীষ্মকালীন অলিম্পিকে মুষ্টিযুদ্ধ
চীনের বেইজিং-এ ২০০৮ গ্রীষ্মকালীন অলিম্পিকের মুষ্টিযুদ্ধ অনুষ্ঠিত হয় ওয়ার্কার্স ইন্ডোর এরিনাতে।
পুরুষ মুষ্টিযোদ্ধার স্বীকৃত ওজনের ভিত্তিতে মোট ১১টি বিভাগে পদক প্রদান করা হয়। ২০০৮-এর অলিম্পিক ছিল শেষ অলিম্পিক যাতে মহিলাদের অন্তর্ভুক্ত করা হয়নি। ২০১২সালের লন্ডন অলিম্পিকের জন্য আন্তর্জাতিক অলিম্পিক কমিটি মহিলাদের জন্য এই খেলা উন্মুক্ত করে দিয়েছে।
অলিম্পিকের অন্যান্য সংগ্রামমূলক ক্রীড়ার মত, এখানেও দুটি ব্রোঞ্জ পদক প্রদান করা হয়। মুষ্টিযুদ্ধে সেমিফাইনালের পরাজিত উভয়েই আর কোনো লড়াই না করেই একটি করে ব্রোঞ্জ পদক পায়। ফলে, কোয়ার্টার ফাইনালের লড়াই প্রকৃতপক্ষে ব্রোঞ্জ মেডেলের লড়াই হয়। অনুরূপে, সেমি ফাইনালের লড়াইকে রৌপ্য পদকের এবং ফাইনালের লড়াইকে স্বর্ণ পদকের লড়াই বলা যায়। সেইজন্য মোট ৪৪টি পদকের মধ্যে ২২টি ব্রোঞ্জ।
বিভাগসমূহ
thumb|right|350px
যোগ্যতার মাপকাঠি
প্রত্যেক ন্যাশনাল অলিম্পিক কমিটি (NOC) মুষ্টিযুদ্ধের প্রত্যেক বিভাগে অনধিক ১জন করে প্রতিযোগীর চয়ন করতে পারে। আয়োজক দেশের জন্য সংরক্ষিত নয়টি স্থানের মধ্যে ছয়টি স্থান তারা বেছে নিতে পারে। বাকি স্থানগুলি ট্রাইপার্টাইট ইনভিটেশন কমিশনকে দেওয়া হয়। আয়োজক দেশের যত জন প্রতিযোগী AIBA বিশ্ব অপেশাদার মুষ্টিযুদ্ধ প্রতিযোগিতা ইত্যাদির মাধ্যমে যোগ্যতা অর্জন করবে, আয়োজক দেশ ততগুলি সংরক্ষিত স্থান হারাবে।
যোগ্যতানির্ণায়ক প্রতিযোগিতাগুলি হল:
* এর মধ্যে দুটি অতিরিক্ত স্থান প্রদান করে ট্রাইপার্টিয়েট ইনভিটেশন কমিশন, সুতরাং প্রতিযোগীদের কোটা হবে ২৮৬।
আলফ্রেড বোয়ারম্যান
ব্যক্তিগত জীবন
তার জন্ম সোমারসেটের ব্রুমফিল্ডে। বোয়ারম্যান ছিলেন ব্রিজওয়াটার অঞ্চলের একজন কাঠ বণিক। তিনি পরে অস্ট্রেলিয়া চলে এবং মারা যান মেলবোর্ন, অস্ট্রেলিয়া ।
প্রথম শ্রেণির ক্রিকেটের রেকর্ড
তিনি ১৯০০ সালে সামারসেটের পক্ষে, ল্যাঙ্কাশায়ারের বিপক্ষে এবং ১৯০৫ সালে মিডলসেক্সের বিপক্ষে দু'বার খেলেন এবং চার ইনিংসে মাত্র ৮ রান করেছিলেন এবং একটি ক্যাচ নিয়েছিলেন।
অলিম্পিক ক্যারিয়ার
তিনি ১৯৯০ গ্রীষ্মকালীন অলিম্পিক ক্রিকেট প্রতিযোগিতায় গ্রেট ব্রিটেনের প্রতিনিধিত্বকারী ডিভন ওয়ান্ডারার্স দলের হয়ে খেলেছিলেন। এইবারই একমাত্র অলিম্পিকে ক্রিকেট খেলা অনুষ্ঠিত হয়েছিল। ফ্রান্সের বিপক্ষে একমাত্র খেলায়, বোয়ারম্যান প্রথম ইনিংসে সাতটি রান করেছিলেন এবং দ্বিতীয় ইনিংসে তিনি ৫৯ রান করেছিলেন। এটাই ছিল ওই ম্যাচের সর্বোচ্চ স্কোর। গ্রেট ব্রিটেন স্বর্ণপদক লাভ করেছিল।
জুম করপোরেশন
জুম করপোরেশন, জুম, একটি পেপ্যাল সেবা ডিজিটাল পদ্ধতিতে অর্থ আদান-প্রদান অথবা বিদেশ থেকে অর্থ আনার একটি পদ্ধতি। এর মাধ্যমে যুক্তরাষ্ট্র থেকে ৫২টি দেশে অর্থ পাঠানো এবং মোবাইলের মাধ্যমে বিভিন্ন ধরনের বিল পরিশোধের সুযোগ রয়েছে। যেসব দেশে এ সেবাটি চালু আছে তারমধ্যে উল্লেখযোগ্য দেশ হচ্ছে বাংলাদেশ, চীন, ভারত, জার্মানি, পাকিস্তান, ইতালি, অস্ট্রলিয়া, মেক্সিকো এবং ফিলিপাইন। এ প্রতিষ্ঠানটি ২০০১ সালে প্রতিষ্ঠিত। যুক্তরাষ্ট্রের সান ফ্রান্সিসকো ভিত্তিক প্রতিষ্ঠানটি আরেকটি অফিস রয়েছে গুয়েতেমালা শহরে। ২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল।  ২০১৫ সালের নভেম্বর এ অধিগ্রহণ সম্পন্ন হয়।
অর্থ পাঠানো সেবা
জুম বিশ্বের বিভিন্ন দেশে এক ব্যক্তি থেকে অন্য ব্যক্তির কাছে অর্থ আদান-প্রদানের সুবিধা দিচ্ছে। ডেস্কটপ/ল্যাপটপ কিংবা মোবাইল সাইট এবং মোবাইল অ্যাপের মাধ্যমে এ অর্থ আদান-প্রদান করা যায়।
পেপ্যালের অধিগ্রহণ
২০১৫ সালের ১ জুলাই প্রতিষ্ঠানটিকে ১.০৯ ডলারে অধিগ্রহণ করে নেয় পেপ্যাল। ২০১৫ সালের নভেম্বর এ অধিগ্রহণ সম্পন্ন হয়।
নগ্নবীজী উদ্ভিদ
যে সকল উদ্ভিদের ফুল ও বীজ হয় কিন্তু ফুলে গর্ভাশয় নেই বলে ফল উৎপন্ন হয় না বিধায় বীজ নগ্ন অবস্থায় থাকে, তাদের নগ্নবীজী বা ব্যক্তবীজী উদ্ভিদ (Gymnosperm) বলে। যেমন—  সাইকাস, পাইনাস ইত্যাদি । নগ্নবীজী উদ্ভিদ সবীজ (Spermatophyta) উদ্ভিদগুলোর মধ্যে প্রাচীন।পৃথিবীর বৃহত্তম উচ্চতম উদ্ভিদ ' Sequia  gigantea ' এ গোষ্ঠীর ই অন্তর্ভুক্ত একটি উদ্ভিদ।
গ্রিক শব্দ Gymnos = নগ্ন ও spermos = বীজ থেকে Gymnospermae শব্দটি উদ্ভূত হয়েছ। এদের দেহ স্পোরোফাইট ও অসমরেণুপ্রসূ। রেণু বা স্পোর (spore) বিশেষ ধরনের পত্রে উৎপন্ন হয়। স্পোর বা রেণু যেসকল পত্রে উৎপন্ন হয় সেই পত্রগুলোকে রেণুপত্র বা স্পোরোফিল (sporophyll) বলে। স্পোরোফিল ঘনভাবে সজ্জ্বিত হয়ে কোণ বা স্ট্রোবিলাস গঠন করে।নগ্নবীজী উদ্ভিদের গ্যামেটোফাইট অত্যধিক সংক্ষিপ্ত।নিষেকের পূর্বেই হ্যাপ্লয়েড সস্য (endosperm)  উৎপন্ন হয়। এতে সুস্পষ্ট ও নিয়মতি,অসম আকৃতির জনুক্রম জীবের জীবন চক্রে যৌন জনন ও অযৌন জনন বা স্পোরোফাইট ও গ্যামেটোফাইট বা হ্যাপ্লয়েড (n) ও ডিপ্লয়েড (2n) উভয় ই চক্রাকারে ঘটলে তাকে জনুক্রম বলে।  বিদ্যমান।
গঠন ও আকৃতি
এগুলোর নির্দিষ্ট কোনো আকার,আাকৃতি নেই।
প্রজাতি
বিশ্বে ৮৩ টি গণের অন্তর্ভুক্ত ৭২১টি প্রজাতির সন্ধান পাওয়া গেছে। তবে বাংলাদেশে ৪ গণের অন্তর্ভুক্ত মাত্র ৬টি প্রজাতি প্রাকৃতিকভাবে জন্মাতে দেখা যায়।
এগুলো হলো,
Gnetum montenum, Gnetum latifolium, Gnetum oblongum, Cycas pectinata, Pinus contorta, Podocarpus macrophyllus
দীপা সাহু
দীপা সাহু (ওড়িয়া: ଦୀପା ସାହୁ; ২৫ অক্টোবর ১৯৮৫ - ২৭ জুলাই ২০২০) একজন ভারতীয় ওডিয়া অভিনেত্রী ছিলেন।
সাহু ২০২০ সালের ২৭ জুলাই ৩৪ বছর বয়সে ক্যান্সারে আক্রান্ত হয়ে মারা যান।
মো. সাইদুল হক
'''মো. সাইদুল হক''' বাংলাদেশি সমাজসেবক যিনি ব্লাইন্ড এডুকেশন অ্যান্ড রিহেবিলিটেশন ডেভেলপমেন্ট অর্গানাইজেশনের (বার্ডো) নির্বাহী পরিচালক ও জাতীয় প্রতিবন্ধী ফোরামের সভাপতি। ২০২৩ সালে বাংলাদেশ সরকার তাকে মাজসেবায় একুশে পদকের জন্য মনোনীত করেন।
জি.ডি. কলেজ, শেকপাড়া
'''জি.ডি. কলেজ''' হল ভারতের পশ্চিমবঙ্গ রাজ্যের শেখপাড়ায় অবস্থিত একটি কলা ও বিজ্ঞান কলেজ।
স্বীকৃতি
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
মধ্য ইউরোপ কাপ
মধ্য ইউরোপ কাপ (Central Europe Cup) হল একটি আন্তর্জাতিক ক্রিকেট প্রতিযোগিতা যা চেক প্রজাতন্ত্রের প্রাগ শহরে নিয়মিত খেলা হয়। সাধারণত মধ্য ইউরোপের বিভিন্ন দেশগুলিকে খেলার জন্য আমন্ত্রণ জানানো হয়। ২০১৪ সালে এটি প্রথম ওডিআই ফরম্যাটে খেলা হয়েছিল, পরে ২০১৯ থেকে টি২০আই হয়ে যায়।
সারসংক্ষেপ
পোল্যান্ড ২০১৪ সালে উদ্বোধনী ইভেন্ট জিতেছিল, দুই দল পয়েন্ট নিয়ে টুর্নামেন্ট স্তর শেষ করার পর তাদের হেড টু হেড রেকর্ডের ভিত্তিতে পোল্যান্ড সুইজারল্যান্ডের থেকে এগিয়ে ছিল। পোলিশরা ২০১৫ সালেও শিরোনাম ধরে রেখেছিল। ২০১৬-এর টুর্নামেন্টে শুধুমাত্র তিনটি দল ছিল, যেখানে পোল্যান্ড ছিল না, এবং প্রথমবারের মতো চেকরা জিতেছিল। পোল্যান্ড ২০১৭ সালে ফিরে আসে এবং তৃতীয়বারের মতো টুর্নামেন্ট জিতে নেয়। ২০১৮ সালে সুইজারল্যান্ড তাদের তিনটি ম্যাচের সবকটি জিতে শিরোপা দাবি করে।
ফাইনালে হাঙ্গেরিকে পরাজিত করে চেকরা ২০১৯ সংস্করণ জিতেছে। ২০২০ সংস্করণটি সেপ্টেম্বরে অনুষ্ঠিত হওয়ার কথা ছিল এবং আন্তর্জাতিক ক্রিকেট কাউন্সিল জানুয়ারী ২০১৯ থেকে তার সদস্যদের মধ্যে খেলা সমস্ত যোগ্য ম্যাচের জন্য এই মর্যাদা দেওয়ার পর থেকে এটিই প্রথম আনুষ্ঠানিক টি২০ আন্তর্জাতিক মর্যাদা লাভ করবে। ২০২০ সংস্করণে আগের সংস্করণগুলির মতো আরও দল অন্তর্ভুক্ত করা হবে, যেখানে ছয়টি জাতীয় দল অংশ নিচ্ছে - অস্ট্রিয়া, বেলজিয়াম, হাঙ্গেরি, লুক্সেমবার্গ, মাল্টা এবং স্বাগতিক চেক প্রজাতন্ত্র। যাইহোক, এই অঞ্চলে কোভিড-১৯ মহামারী হওয়ার কারণে ১৪ সেপ্টেম্বর ২০২০ তারিখে টুর্নামেন্টটি বাতিল করা হয়েছিল।
২০২১ আসরটি প্রাগ শহরে ২১-২৩ মে অনুষ্ঠিত হয়েছিল। চেক প্রজাতন্ত্র, লুক্সেমবার্গ ও অস্ট্রিয়া অংশগ্রহণ করেছিল। মাল্টার অংশগ্রহণ করার কথা থাকলেও কোভিড-১৯ মহামারীর জন্য প্রত্যাহার করে। এই আসরটি প্রথমবারের জন্য টি২০ আন্তর্জাতিকের তকমায় ভূষিত হয়েছিল। অস্ট্রিয়া প্রথমবারের জন্য চ্যাম্পিয়ন হয়।
পার্শ্বিক সঙ্গম
ডান|থাম্ব|পার্শ্বিক সঙ্গমে লিপ্ত এক দম্পতি-র চিত্র। পার্শ্বিক সঙ্গম (Lateral coital position) হচ্ছে একটি যৌনআসন যা মাস্টার এবং জনসন দ্বারা বর্ণিত তাদের মানুষের যৌন  সাড়া   নামক বইতে। এক গবেষণায়  দেখা গেছে যে, ৭৫% বিষমকামী দম্পতি অন্তত একবার হলেও এই যৌনাসন চেষ্টা করেছেন।
উপকারিতা
এই যৌনাসন অবলম্বন করলে নারীপুরুষ উভয়ই বিছানায় উপর ভর দিয়ে একটি আরামদায়ক সঙ্গম উপভোগ করতে পারে। নারী তার শরীরকে পুরুষের শরীরের উপর ভর দিয়ে সঙ্গম করতে পারে। এই যৌনাসনের অন্যতম উপকারী দিক হল, এটি অকাল বীর্যপাত প্রতিরোধে সাহায্য করে এবং রাগমোচন বিলম্বিত করে সঙ্গমকে দীর্ঘায়িত করে।
.নেট ফ্রেমওয়ার্ক
ডটনেট ফ্রেমওয়ার্কও এর একটি উপাদান অপারেটিং সিস্টেম উইন্ডোজ সার্ভার ২০০৩ এবং উইন্ডোজ ভিস্তা প্রথম সংস্করণ ২০০২ সালে প্রকাশিত হয়েছিল। দ্বিতীয় সংস্করণটি ২০০৫ সালে প্রকাশিত হয়েছিল। প্রথম থেকে দ্বিতীয় সংস্করণ পর্যন্ত এটি মাইক্রোসফট উইন্ডোজ অপারেটিং সিস্টেমের প্রায় সব সংস্করণ এবং তৃতীয় সংস্করণ সমর্থন করে। বর্তমান সংস্করণটি নভেম্বর ৬, ২০০৬ -এ প্রকাশিত হয়েছিল। এটি উইন্ডোজ এক্সপি এসপি২, উইন্ডোজ সার্ভার ২০০৩ এসপি১, এবং উইন্ডোজ ভিস্তা সমর্থন করে।
বিজয়লক্ষ্মী সিং
বিজয়লক্ষ্মী সিং হলেন ভারতের কন্নড়ের একজন অভিনেত্রী, পরিচালক, পোষাক ডিজাইনার এবং প্রযোজক। তিনি ৫০টিরও বেশি কন্নড় চলচ্চিত্রে অভিনয় করেছেন এবং টেলিভিশনে প্রচারিত প্রযেক্টগুলোতে সক্রিয়ভাবে জড়িত।
প্রাথমিক জীবন
বিজয়লক্ষ্মীর জন্ম মহীশূরে। তাঁর বাবা বিখ্যাত চলচ্চিত্র ব্যক্তিত্ব ডি. শঙ্কর সিং এবং মা প্রতিমা দেবী। চলচ্চিত্র পরিচালক রাজেন্দ্র সিং বাবু তার বড় ভাই।
কর্মজীবন
১৯৮০-এর দশকের শুরুর দিকে বিজয়লক্ষ্মী চলচ্চিত্রে আত্মপ্রকাশ করেন। আত্মপ্রকাশের পর থেকে তিনি বিষ্ণুবর্ধন, অনন্ত নাগ, রবিচন্দ্রন, জয় জগদীশ এবং রামকৃষ্ণের মতো সেই সময়ের কন্নড় চলচ্চিত্রের শীর্ষ অভিনেতাদের বিপরীতে নায়িকা হিসেবে কাজ করেছিলেন। তিনি পুত্তনা কানাগাল, কে. বালাচান্দর, গীথাপ্রিয়া, কেএসএল স্বামী এবং নাগাথিহাল্লি চন্দ্রশেখর সহ শীর্ষ পরিচালকদের সাথেও কাজ করেছেন। ভাই রাজেন্দ্র সিং বাবুর পরিচালিত চলচ্চিত্র ভরি ভরজারি বেটে, বাঁধনা এবং হুভু হান্নুর কস্টিউম ডিজাইনার হিসেবেও কাজ করেছিলেন। ১৯৯০-এর দশকে তিনি রানি মহারানীর সাথে প্রোডাকশন কন্ট্রোলার হিসেবে কাজ শুরু করেন। ২০০০ সালের পর বিজয়লক্ষ্মী সিনেমা জগতের অনেক অলিগলিতেই ঘুরে বেড়িয়েছেন। তিনি একাধারে প্রযোজক, পরিচালক এবং সহায়ক অভিনেত্রী, এবং বেশ কয়েকটি জনপ্রিয় এবং সফল কন্নড় সিনেমার সাথে যুক্ত ছিলেন। তিনি ২০০০ সালে কন্নড় সিরিয়াল জোথে জোথেয়ালি দিয়ে টেলিভিশনের পর্দায় আসেন।
ব্যক্তিগত জীবন
কন্নড় অভিনেতা জয় জগদীশের সাথে তাঁর বিয়ে হয়। তাঁদের তিনজন কন্যাসন্তান আছে: ভাইসিরি, বৈভবী এবং বৈনিধি। সন্তানরা একইসাথে পরিচালিত ইয়ানা সিনেমার মাধ্যমে অভিনয়ে আত্মপ্রকাশ করেছিলেন।
শাজিয়া খালিদ
শাজিয়া খালিদ (شازيه خالد, شازیہ خالد; জন্ম ১৯৭৩) একজন ডাক্তার এবং পাকিস্তানের নারী মানবাধিকার কর্মী।
পটভূমি
ডা. শাজিয়া খালিদ পাইপলাইন প্রকৌশলী খালিদ জাফরকে বিয়ে করেন। ২০০৫ সালে ডা. শাজিয়া পাকিস্তান পেট্রোলিয়াম লিমিটেডের (পিপিএল) কর্মচারী ছিলেন এবং গত ১৮ মাস ধরে কোম্পানির সুই হাসপাতালে কর্মরত ছিলেন। পিপিএল কর্তৃক প্রদত্ত আবাসনে ডা. শাজিয়া একা থাকতেন। সমগ্র সুবিধা সমুহ এবং নিরাপত্তা সেবা প্রদান করত ডিফেন্স সার্ভিসেস গ্রুপ (ডিএসজি)। পিপিএল প্রতিশ্রুতি দেয় যে তার স্বামীর জন্য চাকরির ব্যবস্থা করে দিবে এবং এই কারনেই তিনি চাকরিটি গ্রহণ করেছিলেন। কিন্তু কথা অনুযায়ী কাজটি কখনোই বাস্তবায়িত হয়নি।
ধর্ষণ
ডা. শাজিয়াকে কেউ তার চুল টেনে জাগিয়ে তুলে। সরকারী মালিকানাধীন প্রাকৃতিক গ্যাস প্ল্যান্টের সুই, ডেরা বুগতিতে একজন মুখোশধারীর অনুপ্রবেশ ঘটে এরপর ডা. শাজিয়াকে চুল টেনে জাগিয়ে তুলা হয়, দড়ির সাহায্যে শ্বাসরোধ করে হুমকি দেওয়া হয়, চোখ বেঁধে রেখে পিস্তল দিয়ে আঘাত করা হয়, মারধর করে বার বার ধর্ষণ করা হয়। ঘটনাটি ঘটে ২০০৫ সালের ২ জানুয়ারি রাতে এবং ৩ জানুয়ারি ভোরের দিকে। এই হামলায় তিনি গুরুতরভাবে আহত হয়েছিলেন। ডা. শাজিয়া নিকটবর্তী নার্সিং হোস্টেলে থাকা সাকিনা নামের একজন নার্সের কাছে সাহায্য চান। সাকিনা তখন পিপিএল এবং ডিসিএমও প্রশাসনকে অবহিত করেন; কর্তব্যরত চিকিৎসক ডা. মোহাম্মদ আলী, ডা. ইরশাদ, ডা. সায়মা সিদ্দিকী, নার্স ফেরদৌস এবং সলিমুল্লাহ ডা. শাজিয়াকে দেখতে যান। ডা. শাজিয়া তার স্বামীর সাথে (যিনি তখন লিবিয়ায় কর্মরত ছিলেন) এবং তার পরিবারের সাথে যোগাযোগ করার জন্য আবেদন করেন কিন্তু তা উপেক্ষা করা হয়েছিল। তার চিকিৎসা দেয়ার পরিবর্তে তাকে চুপ করানোর চেষ্টা করা হয়, তাই কর্মকর্তারা তাকে তিন দিনের জন্য চেতনানাশক ওষুধ দিয়ে অজ্ঞান করে ফেলেছিলেন এবং তারপর তাকে করাচির একটি মানসিক হাসপাতালে স্থানান্তরিত করেছিলেন। মানসিক হাসপাতালটির নাম আসগর সাইকিয়াট্রিক হাসপাতাল, যেটি করাচীতে অবস্থিত।
গৃহ বন্দী
ডা. শাজিয়ার স্বামী খালিদ সেই সময় লিবিয়ায় ছিলেন, তার স্ত্রীর সাথে পুনরায় মিলিত হওয়ার জন্য তিনি পাকিস্তানে ফিরে যান। খালিদের সমর্থন পেয়ে শাজিয়া অপরাধের কথা জানায়।
প্রতিবেদনের পর, ২ মাসের জন্য তাকে পুলিশ, সেনাবাহিনী এবং মোশাররফ কর্মকর্তাদের "অনানুষ্ঠানিক সুরক্ষার" অধীনে করাচীর একটি বাড়িতে গৃহবন্দী করা হয়েছিল এবং তাকে ডাক্তার, আইনজীবী বা তার পছন্দের অতিথির সাথে দেখা করা থেকে দূরে রাখা হয়ে ছিল। উপরন্তু, অপরাধের দৃশ্য এবং ড. শাজিয়ার কাপড়সহ যা কিছু প্রমাণ হিসাবে বিবেচিত হয়েছে, তা ছিঁড়ে ফেলা হয় বা ধ্বংস করা হয়। কিছু দিন পর যখন তার পরিবারকে অবহিত করা হয়, ড. শাজিয়া এবং তার পরিবারকে ধর্ষণের মামলা নথিভুক্ত করতে বা গণমাধ্যমের সাথে কথা না বলার জন্য পিপিএল কোম্পানির প্রতিনিধি চুপ করে থাকতে বলে।
ডা. শাজিয়ার স্বামী খালিদ বলেছিলেন, তার দাদা শাজিয়াকে তালাক দিতে বলে, কারণ ধর্ষণ তার পারিবারিক সম্মানে দাগ দিয়েছে। খালিদ তালাকে অস্বীকার করলে তার দাদা শাজিয়াকে হত্যা করার জন্য একটি ভিড় জড়ো করে।
ডা. শাজিয়ার মামলা বেলুচিস্তানের বুগতি উপজাতির দ্বারা একটি সহিংস বিদ্রোহে পরিনত হয় যা দেশে বেশ কিছু সপ্তাহ গ্যাস সরবরাহকে ব্যাহত করে। বিদ্রোহ দমন করার জন্য ১০,০০০ সৈন্য এবং পুলিশ আনা হয়েছিল। ]
একটি অস্বাভাবিক উন্নয়ন ঘটে, যখন পাকিস্তানের তৎকালীন প্রেসিডেন্ট পারভেজ মুশাররফ জাতীয় টেলিভিশনে ঘটনাটি উল্লেখ করে বিতর্কে প্রবেশ করেন এবং বলেন, ক্যাপ্টেন হাম্মাদ নামে অভিযুক্ত অফিসার "দোষী নন"। উভয় রাজনীতিবিদ এবং পাকিস্তানির মানবাধিকার আইনজীবী আসমা জাহাঙ্গীর এই বক্তব্যের পর তাদের সমালোচনা ও উদ্বেগ প্রকাশ করেছেন।
সি. এস. বীরসূর্য
চন্দ্রিক শ্রীলাল বীরসূর্য শ্রীলঙ্কা সেনাবাহিনীর একজন জেনারেল ছিলেন। তিনি সেনাবাহিনীর ১৫তম কমান্ডার ছিলেন। এছাড়া তিনি পাকিস্তানে শ্রীলঙ্কার হাই কমিশনার ছিলেন।
প্রাথমিক জীবন
বীরসূর্য শ্রীলঙ্কার পর্বত লভিনিয়ার সেন্ট টমাস কলেজে পড়াশোনা করেন।
সামরিক জীবন
বীরসূর্য ১৯৬৩ সালে সিলন সেনাবাহিনীতে ক্যাডেট অফিসার হিসেবে যোগ দেন ও পাকিস্তান মিলিটারি একাডেমিতে ক্যাডেট হিসেবে পড়াশুনা করেন। ১৯৬৫ সালে তিনি সিলন সেনাবাহিনীর গোলন্দাজ শাখায় কমিশন লাভ করেন; দ্বিতীয় লেফটেন্যান্ট হিসেবে ৪র্থ ফিল্ড রেজিমেন্ট আর্টিলারিতে তিনি নিয়োগ পান। পরে তিনি লেফটেন্যান্ট কর্নেল পদে পদোন্নতি পান ও ১৯৮৫ সাল থেকে ১৯৮৭ সাল পর্যন্ত তিনি এই ৪র্থ ফিল্ড রেজিমেন্টের কমান্ডিং অফিসার ছিলেন।